《青县雨夜维舟》
清代·斌良

一片空明影，樯灯照水光。蛩喧官渡寂，雨歇夜船凉。

客子看衣线，家童裹糗粮。归期知己近，喜色上眉黄。

作者简介：斌良 （1771－1847）字吉甫，又字笠耕、备卿，号梅舫、雪渔，晚号随葊，瓜尔佳氏，满族。初以荫生捐主事。嘉庆十年（1805）五月，补太仆寺主事。十月，升员外郎，充高宗皇帝实录纂修官。十一年，任盛京兵部员外郎。十二年，补任户部员外郎。十六年，升任郎中。十八年，升太仆寺卿。二十二年，升政通使。二十三年，升任都察院左副都御史。后调任盛京刑部。